Document ID: 32014R0482

KOMISIJAS DELEĢĒTĀ REGULA (ES) Nr. 482/2014
(2014. gada 4. marts),
ar ko groza Deleģēto regulu (ES) Nr. 114/2013 attiecībā uz vidējo īpatnējo CO2 emisiju vērtību 2010. gadā, kura noteikta attiecībā uz ražotāju Great Wall Motor Company Limited
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2011. gada 11. maija Regulu (ES) Nr. 510/2011 par emisiju standartu noteikšanu jauniem vieglajiem kravas automobiļiem saistībā ar Savienības integrēto pieeju vieglo transportlīdzekļu CO2 emisiju samazināšanai (1) un jo īpaši tās 11. panta 7. punktu,
tā kā:
(1)
Vieglo kravas automobiļu ražotājs Great Wall Motor Company Limited ir informējis Komisiju, ka vidējā īpatnējo CO2 emisiju vērtība 2010. gadā, kas attiecībā uz minēto ražotāju norādīta Komisijas Deleģētajā regulā (ES) Nr. 114/2013 (2), ir nepareiza. Ražotājs ir sniedzis detalizētus pierādījumus, kas liecina, ka vidējā īpatnējo CO2 emisiju vērtība 2010. gadā bija būtiski augstāka nekā minētajā regulā norādītā.
(2)
Komisija ir izvērtējusi Great Wall Motor Company Limited iesniegtos pierādījumus un uzskata, ka ir lietderīgi labot norādīto vērtību.
(3)
Tāpēc Deleģētā regula (ES) Nr. 114/2013 būtu attiecīgi jāgroza,
IR PIEŅĒMUSI ŠO REGULU.
1. pants
Sarakstā, kas iekļauts Deleģētās regulas (ES) Nr. 114/2013 III pielikumā, ierakstu otrajā slejā ar virsrakstu “Vidējās emisijas (g/km)” iepretim markai Great Wall aizstāj ar vērtību “225,00”.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 4. martā

Labels: 8
1
20